《玉局》
宋代·宋京

君不见青阳老人飞下天，口宣至道朝群仙。地中神人捧玉局，异事秘怪于今传。

龟城坤隅地有穴，俗说西与岷山连。嵯峨古观森伟像，老柏惨澹含风烟。

令威已去城郭在，人物自改名依然。亳州宫庭焕星斗，真皇行幸祥符年。

所托得地近京邑，此独隐晦遐方偏。安得老人洗此心，还我澹泊同古先。

作者简介：宋京，字宏父，自号迂翁（《舆地纪胜》卷一五七），双流（今属四川）人。徽宗崇宁五年（一一○六）进士（清光绪《双流县志》下卷《选举》）。曾任户部员外郎，后以太尉府少卿出知邠州（《竹隐畸士集》卷三《送宋宏甫出守邠州》诗自注）。今录诗十九首。